CELEX: E2012P0012
Language: sk
Date: 2012-11-30 00:00:00
Title: Žaloba Dozorného úradu EZVO proti Islandskej republike podaná 30. novembra 2012 (Vec E-12/12)

7.3.2013   
            
            
               SK
            
            
               Úradný vestník Európskej únie
            
            
               C 66/29
            
         Žaloba Dozorného úradu EZVO proti Islandskej republike podaná 30. novembra 2012
   (Vec E-12/12)
   2013/C 66/09
   Dňa 30. novembra 2012 podal Dozorný úrad EZVO v zastúpení Markus Schneider a Clémence Perrin, splnomocnení zástupcovia Dozorného úradu EZVO, Rue Belliard 35, 1040 Brusel, Belgium na Súd EZVO žalobu proti Islandskej republike.
   Dozorný úrad EZVO žiada Súd EZVO, aby:
   
               1.
            
            
               vyhlásil, že Islandská republika tým, že v stanovenej lehote neprijala opatrenia potrebné na vykonávanie právneho aktu (smernica Európskeho parlamentu a Rady 2008/48/ES z 23. apríla 2008 o zmluvách o spotrebiteľskom úvere a o zrušení smernice Rady 87/102/EHS) uvedeného v bode 7h prílohy XIX k Dohode o Európskom hospodárskom priestore, v znení prispôsobenom Dohode o EHP prostredníctvom protokolu 1 k tejto dohode, alebo ich neoznámila dozornému úradu, si nesplnila svoje povinnosti podľa uvedeného aktu a článku 7 Dohody o EHP; a
            
         
               2.
            
            
               nariadil Islandskej republike uhradiť trovy konania.
            
         
      Právna a skutková podstata veci a právne odôvodnenie:
   
   
               —
            
            
               Dozorný úrad EZVO konštatuje, že Islandská republika má podľa článku 27 smernice Európskeho parlamentu a Rady 2008/48/ES z 23. apríla 2008 (ďalej len „smernica“) a článku 7 Dohody o EHP povinnosť prijať opatrenia na vykonávanie smernice a informovať o nich Dozorný úrad EZVO,
            
         
               —
            
            
               Dozorný úrad EZVO konštatuje, že islandská vláda mu žiadne takéto informácie nedoručila a že nemá ani žiadne iné informácie, na základe ktorých by mohol dospieť k záveru, že opatrenia potrebné na vykonávanie smernice boli prijaté,
            
         
               —
            
            
               Dozorný úrad EZVO konštatuje, že Islandská republika tým, že v stanovenej lehote neprijala opatrenia potrebné na vykonávanie smernice alebo ich neoznámila dozornému úradu, si nesplnila svoje povinnosti podľa článku 27 smernice a článku 7 Dohody o EHP.